ROMÂNIA

JUDEŢUL SATU MARE

CONSILIUL LOCAL AL

MUNICIPIULUI SATU MARE

**HOTĂRÂREA NR. 33/27.02.2025**

**privind asocierea municipiului Satu Mare cu comuna Micula în cadrul**

**Asociației de Dezvoltare Intercomunitară Transport Public Satu Mare**

 Consiliul Local al Municipiului Satu Mare,

Analizând proiectul de hotărâre nr. 11413/21.02.2025, referatul de aprobare al Primarului Municipiului Satu Mare, în calitate de iniţiator, înregistrat cu nr. 11414/21.02.2025, raportul de specialitate al Serviciului administrare căi publice autorizări - Compartiment guvernanță corporativă înregistrat cu nr. 11415/21.02.2025, raportul de specialitate al Serviciului Juridic, înregistrat cu nr. 11416/21.02.2025 și avizele comisiilor de specialitate ale Consiliului Local Satu Mare,

În conformitate cu prevederile Statutului Asociației de Dezvoltare Intercomunitară Transport Public Satu Mare, aprobat prin Hotărârea Consiliului Local Satu Mare nr.173/25.05.2023 cu modificările și completările ulterioare aduse prin H.C.L. Satu Mare nr.297/28.09.2023,

Luând în considerare prevederile O.G. nr. 26/2000 cu privire la asociaţii şi fundaţii, cu modificările şi completările ulterioare şi ale HG nr. 855/2008 pentru aprobarea statutului-cadru al asociaţiilor de dezvoltare intercomunitară cu obiect de activitate serviciile comunitare de utilităţi publice, cu modificările și completările ulterioare,

În conformitate cu prevederile art. 1, art. 2 lit. a) art. 10 alin. (1), (2), (3), (8) şi (9) din Legea nr. 51/2006 a serviciilor comunitare de utilităţi publice, cu modificările şi completările ulterioare și prevederile art. 16 alin. (5) și art. 17 alin. (1) lit. g) din Legea serviciilor publice de transport persoane în unitățile administrativ-teritoriale nr. 92/2007, cu modificările şi completările ulterioare;

În temeiul prevederilor art. 5 lit. i), art. 89 alin. (1) și alin. (2), art. 90 alin. (1), art. 91, art. 92 alin. (1) și alin. (2) lit. c), art. 129 alin. (1), alin. (2) lit. d), coroborate cu cele ale alin. (7) lit. n) și alin. (2) lit. e), coroborate cu cele ale alin. (9) lit. c), ale art. 132, ale art. 139 alin. (1) și alin. (3) lit. f) și h) şi ale art. 196 alin. (1) lit. a) din O.U.G. nr. 57/2019 privind Codul administrativ, cu modificările și completările ulterioare,

Adoptă prezenta,

**H O T Ă R Â R E:**

**Art.1.** Se aprobă asocierea municipiului Satu Mare cu Comuna Micula în cadrul Asociației de Dezvoltare Intercomunitară Transport Public Satu Mare.

**Art.2.** Odată cu aderarea Comunei Micula, se aprobă modificarea Statutului Asociaţiei de Dezvoltare Intercomunitară Transport Public Satu Mare prin schimbarea componenței membrilor acesteia, respectiv prin adăugarea noii unități administrativ-teritoriale asociate și participarea reprezentantului de drept al acesteia în structurile de conducere ale asociației, conform anexei, parte integrantă din prezenta hotărâre.

**Art.3.** În vederea aderării, Comuna Micula va participa la patrimoniul Asociaţiei de Dezvoltare Intercomunitară Transport Public Satu Mare cu suma de 1000 lei, egală cu cota financiară a fiecărui membru fondator, care se va reflecta în mod corespunzător în Statut.

**Art.4.** În sensul aplicării prevederilor articolelor precedente, se împuternicește Primarul Municipiului Satu Mare, reprezentantul acesteia de drept în cadrul Adunării Generale, să voteze în favoarea modificării Statutului Asociaţiei de Dezvoltare Intercomunitară Transport Public Satu Mare.

**Art.5.** Cu ducerea la îndeplinire a prezentei hotărâri se încredințează Primarul Municipiului Satu Mare și Asociația de Dezvoltare Intercomunitară Transport Public Satu Mare.

**Art.6.** Prezenta hotărâre se comunică, prin intermediul Secretarului General al Municipiului Satu Mare, în termenul prevăzut de lege, Primarului Municipiului Satu Mare, Instituţiei Prefectului-judeţul Satu Mare și Asociației de Dezvoltare Intercomunitară Transport Public Satu Mare.

 **Președinte de ședință, Contrasemnează**

 **Cernea Victor-Ioan Secretar general,**

 **Mihaela Maria Racolța**

Prezenta hotărâre a fost adoptată în ședința ordinară cu respectarea prevederilor art. 139 alin. (1) și alin. (3) lit. f) și h) din O.U.G. nr. 57/2019 privind Codul administrativ, cu modificările și completările ulterioare;

|  |  |
| --- | --- |
| Total consilieri în funcţie | 23 |
| Nr. total al consilierilor prezenţi | 23 |
| Nr. total al consilierilor absenţi | 0 |
| Voturi pentru | 23 |
| Voturi împotrivă | 0 |
| Abţineri | 0 |

Redactat în 3 exemplare originale